**Indokolás**

**Nemeskolta Község Önkormányzata Képviselő-testületének**

**…/2020. (I. …..) önkormányzati rendelete**

**a nem közművel összegyűjtött háztartási szennyvíz**

**begyűjtésére vonatkozó helyi közszolgáltatásról szóló**

**13/2013. (XII. 19.)** **önkormányzati rendelet módosításáról**

A Képviselő-testület 2013. december 18. napján alkotta meg a nem közművel összegyűjtött háztartási szennyvíz begyűjtésére vonatkozó helyi közszolgáltatásról szóló 13/2013. (XII. 19.) önkormányzati rendeletét. Az önkormányzati rendeletben a Vasi Ja-Sa Kft. (9935 Szőce, Petőfi S. u. 7.), mint közszolgáltató és a szolgáltatás időtartama 2017. január 1. napjától 2019. december 31. napjáig terjedő időtartamban szerepel a rendelet 3.§ (4) bekezdése szerint. A 2019 decemberében kötött közszolgáltatói szerződés alapján 2020 január 1. napjától 2025. december 31. napjáig a Vasi Ja-Sa Kft. (9935 Szőce, Petőfi S. u. 7.) látja el a közszolgáltatást. Erre tekintettel szükséges az önkormányzati rendelet 3.§ (4) bekezdésének módosítása. A fentieket figyelembe a hatályban lévő 13/2013. (XII. 19.) önkormányzati rendelet módosítására teszek javaslatot.

Nemeskolta, 2020. január 15.

|  |  |
| --- | --- |
| **Farkas Imre**polgármester sk. | **Dr. Varga Krisztina**jegyző sk. |